title: "Moniari-Iirsen"
text: "Moniari-Iirsen sen Iirsenstangen, d\u0101nen iin \u00f6n Beton kum, dat di ek riivt, aurdat di ek sa tai \u00fcs hart es. \nFan Iirsen ken Betondraiern en Aurskoten uk muar Last hual.\n\nBetondeek en Karbonatisiaring\nDat di Iirsen ek restig uur, kumt fan di Alkaliteet, diar di Beton heer. Dat didiari Sk\u00fc\u00fcl t\u00f6\u00f6gen Rest en bet fuarhalt, hinget diarfan of, hur tjuk di Beton aur di Iirsen kumt.\nDi Beton neutralisiaret h\u00f6m me di Tir (Fan Saaken sa \u00fcs S\u00fc\u00fcer Riin en Ofgas fan Maskiinen), en da nemt hi CO2 \u00fct di Lucht \u0101p, di karbonatisiaret. Em snaket diar uk fan en Karbonatisiaringsfront, diar hent\u00f6 dit Iirsen giar.\nWan dit sa fiir es, da nemt dit Iirsen Weeter en \u00dc\u0111ers \u0101p, di uur muar. Diarfan uur da di Betondeek ofsprengt. \nDi Iirsen gung da fan Lucht en Weeter \u00f6nsteken, en dit Bechning ken h\u00f6m ek muar hual.\n\nDi Karbonatisiaring uur uk bremset, wan em di Beton me gastecht F\u0101rev (Betonsk\u00fc\u00fcl-F\u0101rev) \u00f6nmaalet.\n\nBiaarbering\nMoniari-Iirsen kum \u00f6ntwesken uk aaft \u00fcs \"Hualevtj\u00fcch\", da sen ja al t\u00f6rochtskiaren en b\u00f6\u00f6gen.\n\nEm ken di Iirsen gur me en Diamant- of Trenskiiv \u00f6n di Winkelsliper skiar, ma me di Iirsenseegi giar dit uk gur.\nMoniariiirsen sen fan en gur Gurhair. Em ken jam uk fuar Betonforemen en uk \u00fc\u0111er Saaken gur swaisi (E-swais-Tr\u0101fo), diarfuar dit Giraat skel inoch Stroom d\u00f6, dat dit rocht d\u00f6\u00f6rswaiset uur.\n\nSkeltern\n\nTechnik"